
נדרים עב ע"ב



טקסט הדף מנוקד



מַתְנִי' דֶּרֶךְ תַּלְמִידֵי חֲכָמִים עַד שֶׁלֹּא הָיְתָה בִּתּוֹ יוֹצְאָה מֵאֶצְלוֹ אוֹמֵר לָהּ כׇּל נְדָרִים שֶׁנָּדַרְתְּ בְּתוֹךְ בֵּיתִי הֲרֵי הֵן מוּפָרִין וְכֵן הַבַּעַל עַד שֶׁלֹּא תִּכָּנֵס לִרְשׁוּתוֹ אוֹמֵר לָהּ כׇּל נְדָרִים שֶׁנָּדַרְתְּ עַד שֶׁלֹּא תִּכָּנְסִי לִרְשׁוּתִי הֲרֵי הֵן מוּפָרִין שֶׁמִּשֶּׁתִּכָּנֵס לִרְשׁוּתוֹ אֵינוֹ יָכוֹל לְהָפֵר


גְּמָ' בָּעֵי רָמֵי בַּר חָמָא בַּעַל מַהוּ שֶׁיָּפֵר בְּלֹא שְׁמִיעָה וְשָׁמַע אִישָׁהּ דַּוְקָא הוּא אוֹ לָאו דַּוְקָא הוּא


אָמַר רָבָא תָּא שְׁמַע דֶּרֶךְ תַּלְמִידֵי חֲכָמִים עַד שֶׁלֹּא יָצָאת בִּתּוֹ מֵאֶצְלוֹ אוֹמֵר לָהּ כׇּל נְדָרִים שֶׁנָּדַרְתְּ בְּתוֹךְ בֵּיתִי הֲרֵי הֵן מוּפָרִין וְהָא לָא שְׁמַע


לְכִי שָׁמַע הוּא דְּמֵיפַר אִם כֵּן כִּי לָא שְׁמַע לְמָה לֵיהּ לְמֵימַר הָא קָמַשְׁמַע לַן אוֹרְחֵיהּ דְּצוּרְבָּא מֵרַבָּנַן לְהַדּוֹרֵי


תָּא שְׁמַע מִסֵּיפָא וְכֵן הַבַּעַל עַד שֶׁלֹּא תִּכָּנֵס לִרְשׁוּתוֹ אוֹמֵר לָהּ הָכָא נָמֵי דְּאָמַר לַהּ לְכִי שָׁמַעְנָא


תָּא שְׁמַע הָאוֹמֵר לְאִשְׁתּוֹ כׇּל נְדָרִים שֶׁתִּדּוֹרִי עַד שֶׁאָבֹא מִמָּקוֹם פְּלוֹנִי הֲרֵי הֵן קַיָּימִין לֹא אָמַר כְּלוּם הֲרֵי הֵן מוּפָרִין רַבִּי אֱלִיעֶזֶר אוֹמֵר מוּפָר וְהָא לָא שְׁמַע


הָכָא נָמֵי דְּאָמַר לְכִי שָׁמַעְנָא וּלְמָה לִי מִן הַשְׁתָּא לְכִי שָׁמַע לֵיפַר לַהּ קָסָבַר דִּלְמָא מִטְּרִידְנָא הָהִיא שַׁעְתָּא


תָּא שְׁמַע הָאוֹמֵר לְאַפּוֹטְרוֹפּוֹס כׇּל נְדָרִים שֶׁנּוֹדֶרֶת אִשְׁתִּי מִכָּאן וְעַד שֶׁאָבֹא מִמָּקוֹם פְּלוֹנִי הָפֵר וְהֵפֵר לֵהּ יָכוֹל יְהוּ מוּפָרִין תַּלְמוּד לוֹמַר אִישָׁהּ יְקִימֶנּוּ וְאִישָׁהּ יְפֵרֶנּוּ דִּבְרֵי רַבִּי יֹאשִׁיָּה


אָמַר לוֹ רַבִּי יוֹנָתָן מָצִינוּ בְּכׇל הַתּוֹרָה כּוּלָּהּ שְׁלוּחוֹ שֶׁל אָדָם כְּמוֹתוֹ


וַאֲפִילּוּ רַבִּי יֹאשִׁיָּה לָא קָאָמַר אֶלָּא מִשּׁוּם דִּגְזֵירַת הַכָּתוּב הוּא אִישָׁהּ יְקִימֶנּוּ וְאִישָׁהּ יְפֵרֶנּוּ אֲבָל דְּכוּלֵּי עָלְמָא שְׁלוּחוֹ שֶׁל אָדָם כְּמוֹתוֹ וְהָא לָא שְׁמִיעַ לֵיהּ




רש"י





	מתני' דרך תלמידי חכמים וכו'. מפרש בגמרא: אם משתכנס לרשותו אינו יכול להפר. דאין הבעל מיפר בקודמין: גמ' מהו שיפר בלא שמיעה. שיאמר כל נדרים שנדרה אשתי יהו מופרים אע''ג שלא שמע בהן וה''ה נמי באב אי מצי למיפר בלא שמיעה: ושמע אישה דוקא הוא. דאינו מיפר אלא אם כן שמע: והא לא שמע. והיכי מצי מיפר להו: לכי שמע הוא דמיפר. דהא דמיפר להו לא משום דהשתא מיפר בלא שמיעה אלא לכי שמע ליה לנדר לאח''כ ליהוי מופר בהא הפרה שהיפר כל זמן שהיא ברשותו: א''כ. דאכתי לא שמע ולא הוו מופרים בהפרה זו למה ליה למימר השתא הא לא מהני ולא מידי: להדורי. לחזור ולבדוק אחר בתו אם יש עליה שום נדר דליפר לה שלא תבא לידי מכשול: ת''ש האומר לאשתו וכו' הרי. הן קיימין לא אמר כלום. דעדיין לא בא הנדר לעולם והיאך יכול לקיימו: כגון דאמר לה לכי שמענא. יהו מופרים: ומאחר דהפרה תליא בשמיעה למה ליה למימר השתא לכי שמע מפר לה: קסבר דלמא מטרידנא ההיא שעתא. בשעה שישמע הנדר שמא יהא טרוד ולא יפרנו: אישה יפרנו. וגו' ולא שליח: ואפי' ר' יאשיה. אית ליה דשלוחו של אדם כמותו אי לאו משום דכתיב אישה יפרנו והיכי מצי משוי שליח כל זמן שלא נדרה הא לא שמע לנדרה אלא לאו ושמע לאו דוקא ואהכי מצי משוי שליח:





תוספות





	אין תוס' לעמוד זה





	ר"ן


	מתני' דרך תלמידי חכמים וכו'. לפי שנערה המאורסה לאחר שנשאת אי אפשר שתהא הפרה לנדריה דרכן של אב ובעל כשהן תלמידי חכמים להפר נדריה קודם שתנשא ובגמרא מפרש הך הפרה אי קודם שמיעה היא אי לאחר שמיעה: שאם תכנס לרשותו אינו יכול להפר. לפי שאין הבעל מיפר בקודמין: גמ' בעי רמי בר חמא בעל מהו שיפר בלא שמיעה. כגון שלא שמע ולא ידע כלל אם נדרה אם לאו מהו שיפר לה על הספק: כל נדרים שנדרת יהו מופרין. והאי בעל דקבעי רמי בר חמא ל''ש ארוס ולא שנא בעל ולא שנא באביה בכולהו מספקא ליה: ושמע אישה דוקא הוא או לאו דוקא. אלא אורחא דמילתא נקט: אמר רבא ת''ש דרך תלמידי חכמים וכו' והא לא שמע. דמדקתני כל נדרים משמע דלא שמע דאי שמעינהו הוה ליה למימר נדר פלוני ופלוני: לכי שמע הוא דמיפר. כשישמע אח''כ נדרים שנדרה חוזר ומיפר אותן: א''כ כי לא שמע למה ליה למימר. מה לו להפר על הספק הפרה שאינה מועלת כיון שסופו לחזור ולהפר כשישמע נדריה: אורחיה דצורבא מרבנן לאהדורי. דרכו של ת''ח לחזר עליה ולומר לה כל נדרים שנדרת הרי הן מופרים כדי להכניסה בדברים שמתוך כך היא נותנת אל לבה ואומרת נדר פלוני נדרתי והוא מפר וכי תימא למה לן לדחוקי נפשין בהכי לימא הכי דאמר לה לכי שמענא כלומר דקודם שמיעה אומר לה מופר ליכי לכי שמענא ומהני דהכי מתרצא לקמן י''ל לא דמי דלקמן כי מתרצינן הכי ה''מ באומר לאשתו דלכי שמע נמי ברשותיה קיימא ומש''ה מהני אבל הכא דלכי שמע כבר יצאת מרשות אב שהרי נשאת כי אמר לה לכי שמענא מאי הוי הרי בשעת שמיעה אינה ברשותו: ת"ש וכן הבעל וכו' הא נמי לכי שמע והא קמ''ל דאורחא דצורבא מרבנן להדורי. כך היא הגירסא במקצת ספרים ולהאי גירסא הוה ליה פירוקא כי ההיא דלעיל ואיכא נסחי דגרסי הכי לכי שמענא דסבירא להו דנהי דכי היכי דאב לאחר שמיעה לא מצי מיפר הכי נמי בעל לאחר שמיעה לא מצי מיפר שאין הבעל מיפר בקודמין אפי' הכי נהי דגבי אב לא מצינן לתרוצי דאמר לכי שמענא גבי בעל מתרצינן הכי דאמר לה קודם שמיעה לכי שמענא תחול הך הפרה דבשלמא אב לא מצי עביד הכי משום דבנשואין נפקא ליה מרשותיה לגמרי אבל בעל אדרבה בנשואין עיילא ליה לרשותיה ומאי טעמא אמרינן דאין הבעל מיפר בקודמין משום דאסתלק ליה אב אבל הכא כיון דאב הפר חלקו קודם שנשאת ובעל נמי צרפה להפרה דידיה בהדי הפרה דבעל קודם שנשאת נהי דכי חיילא לה הפרה דבעל אסתלק ליה אב אפילו הכי מיפר ואפשר נמי דלכי שמע משעה שהפר לה הוא דחיילא הפרה דיליה ואיכא צרופא מעליא דאב בהדי בעל זה נראה לי לפרש לפי גרסא זו: ת''ש האומר לאשתו וכו' הרי הן קיימין לא אמר כלום. כדמפרש טעמא לקמן במתני' הרי הן מופרין ר' אליעזר אומר מופר וחכ''א אינו מופר: והא לא שמע. לאו מדר''א בלחוד פשטיה אלא אפילו מדרבנן דעד כאן לא פליגי רבנן עליה דר''א אלא משום דאכתי לא חיילי וכדקא מהדרי ליה אינהו דכיון דלא באו לכלל הקם אבל הכא לכ''ע מהניא אע''ג דלא שמע אלמא ושמע אישה לאו דווקא: הכא נמי לכי שמע. ולאינך נסחי דגרסי לעיל הכא דאמר לכי שמענא גרסי הכא נמי דאמר לכי שמענא ולאינך פרשו בתוספות דלאו למימרא דהוא אומר סתם מופר ליכי והנדר בטל מאליו כשישמענו אלא דאמר לה בהדיא בטל ליכי לכי שמענא: ת''ש האומר לאפוטרופוס וכו' מכאן ועד שאבא. משאצא לדרך עד שאשוב והיינו לישנא דמכאן ולא אמר מיום זה: ת''ל אישה יקימנו ואישה יפרנו. דכיון דכתב רחמנא אישה תרי זמני משמע דוקא אישה ולא השליח: מצינו בכל התורה שלוחו של אדם כמותו. וכדילפינן בפ' האיש מקדש (קדושין מב.): והא לא שמע ליה. כלומר בעל אלמא לא בעיא שמיעה וכי תימא לעולם אימא לך דבעי שמיעה ושאני הכא דאיכא שמיעה דאפוטרופוס וכיון דשלוחו של אדם כמותו הוה ליה כאילו שמע בעל תרצו בתוספות בשם הרב רבי יוסף ז''ל דליתא דאם איתא דבעי שמיעה מי איכא מידי דבעל לא מצי מפר ושליח מצי משוי דהא מהאי טעמא גופיה אוקים לה להך ברייתא במסכת נזיר (דף יב:) כר''א דס''ל דאדם מיפר נדרי אשתו קודם שתדור דאי לרבנן היכי לימא רבי יונתן מצינו בכל התורה כולה ששלוחו של אדם כמותו מי איכא מידי דאיהו לא מצי מיפר כיון דאכתי לא נדרה אשתו ושליח מצי משוי הלכך שפיר מוכח דלא בעיא שמיעה דכי שמע אפוטרופוס מאי הוי כיון דבעל לא מצי מיפר דהא לא שמע שליח נמי לא מצי מפר:





רמב"ן

דרך תלמידי חכמים עד שלא היתה בתו יוצאה מאצלו אומר לה כל נדרים שנדרת בתוך ביתי הרי הן מופרין וכן הבעל עד שלא תכנס לרשותו אומר לה כל נדרים שנדרת עד שלא תכנסי לרשותי הרי הן מופרין שמשתכנס לרשותו אינו יכול להפר:



בעי רמי בר חמא בעל מהו שיפר בלא שמיעה ושמע דוקא (א) דתניא ושמע אישה פרט לאשת חרש דלאו בר משמע הוא איניש דעלמא דבר משמע הוא שמיעה לא מעכבא ביה והוא הדין לאב דמיפר בלא שמיעה ומתני' נמי דייקא: איבעיא להו בעל מהו שיפר לשתי נשיו בבת אחת אותה דוקא או לאו דוקא אמר רבינא ת"ש אין משקין שתי סוטות כאחת מפני שלבה גס בחברתה ר' יהודה אומר לא מן השם הוא זה אלא משום שנאמר אותה לבדה. מסתברא לן דפשטיה דרבינא מדרבי יהודה דאותה דוקא משמע דת"ק לא מיפלג פליג אדיוקא דאותה אלא טעמיה דקרא מפרש דגרסינן בפ' המקנא לאשתו ות"ק ר"ש הוא דדריש טעמיה דקרא ומה טעם קאמר מה טעם לבדה כדי שלא יהא לבה גס בחברתה אלמא לגבי מדרש דאותה לבדה דוקא הוא לדברי הכל וגבי נדרים נמי דוקא הוא ואי משכח בהו ר"ש טעמא לימא ואי נמי ליכא למידרש ביה טעמא דקרא לא מיעקרא דרשא דאותה בהכין וכ"ש דאנן לא קי"ל בעלמא כר"ש דדריש טעמא דקרא וסוגיין בעלמא בכה"ג דאותה דוקא הוא כדאמרינן נמי בפ' טרף בקלפי הלכך לענין נדרים אין הבעל מיפר לשתי נשיו כאחת ואשכחן לחד מרבוותא דפסק שהבעל מיפר נדרי שתי נשיו כאחת ואנן כתבינן מאי דסבירא לן:





רשב"א

 והא לא שמע לכי שמע מפר לה, והא קא משמע לן דאורחיה דצורבא מרבנן להדורי. יש מפרשים לכי שמע חוזר ומפר, דכל עצמו לא אמר לה הכי קודם שישמע אלא כדי שיכנס עמה בדברים, ויפשפש שמא מוך כך תגיד לו מה שנדרה, אבל לעולם אין הפרה דקודם שמיעה הפרה, וכדאמרינן גבי פלוגתא דרבי (אלחנן) [אליעזר – לפי הגמרא] ורבנן בסמוך, ולמה ליה מן השתא לכי שמע ליפר לה, קסברי דלמא מטריד ההיא שעתא, אלמא לכי שמע בהפרה דהשתא סגי, ומיהו איתיה בתוספות דדוקא בדאמר בהדיא לכי שמענא, וכדאמר בההיא דרבי אליעזר דאמר לה לכי שמענא, אלמא בעינן דלימא הכי בהדיא, הא לא אמר לה הכי בהדיא לא סגי ליה דלאו יחזור ויפר. והיינו דקאמר הכא לכי שמע הוא דמפר, משום דלא אמר לה לכי שמענא. אבל מכל מקום קשה אמאי לא אוקמה נמי למתניתין לכי שמענא כדאוקמינהו לכלהו הנך, וכן הקשו בתוספות ועמדה להם בקושיא. ויש לי לומר דבאב לא סגי ליה בהכין דלכי שמע כבר נפקא ליה מרשותיה ושמיעה דלבסוף לאו כלום הוא, אבל בעל אף על גב דאינו מפר בקודמין ואישתני דיניה בין שעת שמיעה להפרה, מכל מקום לא נפקא מרשותיה אלא מיעל עילא לרשותיה, ושמא אף בבעל נמי לא גרסינן לכי שמענא, אלא הכא נמי דאמר לה לכי שמע, וכן מצאתיה במקצת ספרים ישנים, ובהנך אחריני דלקמן גרסינן לכי שמענא, וכן משום דבהנהו שעת הפרה ושעת שמיעה כי הדדי נינהו, ולא אשתני דינא ביני ביני.





ריטב"א

מתני' דרך תלמידי חכמים עד שלא היתה בתו יוצאת מאצלו. פי' קודם שתכנס לחופה אומר לה כל נדרים שנדרת בתוך ביתי הרי הן מופרין דאילו לבתר שנכנסה לחופה אין לו בה רשות ואין הפרתו כלום וכן הבעל עד שלא תכנס לחופה אומר לה כל נדרים שנדרת עד שלא תכנסי לרשותי כלומר לחופה הרי הן מופרין שמשתכנס לרשותו אינו יכול להפר. פי' שאין הבעל מפר בקודמין מכיון דליכא שותפות דאב וקמ"ל נמי דשתי הפרות אלו מצטרפות כיון דתרוייהו מן האירוסין:



גמ' בעי רמי בר חמא בעל מהו שיפר בלא שמיעה. פי' קודם שישמע שיאמר לה כל נדרים שנדרה אשתי יהיו מופרין ושמע אישה דוקא או לאו דוקא. פי' אלא אורחא דמילתא נקט קרא דלאו אורחא להפר קודם שמיעה:





המאירי

כבר ביארנו במשנה שהאב והארוס והבעל כל שהן בני שמיעה מפירין בלא שמועה שכל הראוי לשמיעה אין שמיעה מעכבת בו אבל אם היה אחד מהם חרש אינו מיפר אחר שאינו ראוי לשמיעה מכל מקום לענין ביאור נשאלה כאן בבעל ולדעתנו הוא הדין שיש לשאלה מקום באב והיו סבורין להביאה ממשנתנו דקאמר אב כל נדרים שנדרת בתוך ביתי וכן הבעל וכו' אלמא מפירין הן בלא שמיעה ופירשוה דאמר לכי שמענא וקמל"ן דאורחיה דצורבא מרבנן לאהדורי וכו' כמו שביארנו במשנה ויש מפרשין הענין שהוא אומר לה בלשון האמור במשנה ולא שקרא אותה הפרה כלום אלא שיכנס עמה בדברים וידע בנדריה וישמע ויפר ובתוספות פירשו דהכי קאמר כל נדרים וכו' יהו מופרין ליך מעכשו לכשאשמע ואינו צריך לחזור ולהפר בשעת שמועה:



ולענין פסק אין לנו אלא מפירין הן בלא שמועה ומכל מקום בנדרים שעברו וכמו שאמר כל נדרים שנדרת וכו' אבל הפרה על העתיד אינה כלום וכן בהקמה מעתה אב שאמר לבתו או בעל שאמר לאשתו כל נדר שאת נודרת מכאן ועד שאבא ממקום פלני הרי הן קיימין או הרי הם מופרין אינו כלום וכן אם מנה שליח ועשאו אפוטרופוס להפרת נדרי אשתו או להקמתן אף באותן שעברו וכגון שהיה הוא טרוד אינו כלום ואע"פ שבכל התורה אמרו שלוחו של אדם כמותו בזו מיהא גזרת הכתוב הוא דכתיב אישה יקימנו ואישה יפרנו וכן הדין באב בבתו שהרי הקישם הכתוב זה לזה ואין צריך לומר בכל נדרים שתדור שאף בבעל אינו כלום כמו שביארנו ואע"פ שהשמועה בנדרים העתידים נאמרה וכמו שהתבאר בהדיא במסכת נזיר פרק גרוגרות מכל מקום לענין פסק אין לנו בה אלא לנדרים שעברו שאם על העתידים אף הוא אינו יכול להפר וכל דאיהו לא מצי עביד שליח נמי לא משוי כמו שהתבאר שם:



ולענין ביאור הסוגיא מיהא ראוי לעיין במה שאמר והא לא שמע בעל דהא מכל מקום שמע אפוטרופוס שהוא במקומו ותירצו שלא נעשה שליח לענין שמיעה ומכל מקום אף הם תירצוה כדרך שיטתם אלא שאין צורך בהם לענין פסק:





פירוש הרא"ש

עד שלא היתה בתו יוצאה מאצלו. קודם כניסת החופה וכן הארוס אומר לה באותה שעה שמשנכנסה לרשותו אינו יכול להפר שאין הבעל מיפר בקודמין:



מהו שיפר בלא שמיעה. כגון שירא שמא נדרה אשתו ואמר אם נדרה יהו מופרין והוא הדין דבאב נמי מצי למבעי:



והא לא שמע. אלמא דמהני הפרה בלא שמיעה:



לכי שמע הוא דמיפר. פי' ה"ר אליעזר לכי שמע יפר לה והפרה דקתני בלא שמע לא מהניא מידי:



א"כ לא שמע למה לי למימר. וכי מאחר דהפרתו לא מהניא למה לו להפר קודם ששמע:



ומשני אורחא דצורבא דרבנן לאהדורי. שמתוך שהיא שומעת הפרה יוצאה מפיו היא סבורה שכבר הם מופרין ואומרת לו כך וכך נדרתי ואז הוא מפר ומיהו לקמן גבי פלוגתא דר"א ורבנן משמע דהפרה ראשונה מהניא מדקאמר דלמא מטרידנא ההיא שעתא ולא אוכל להפר ותועיל הפרה ראשונה ועוד דאי צריך להפר כשישמע לא הוו רבנן פליגי עליה הלכך נראה לי לכי שמע הוא דמפר לה כלומר לכשישמע תועיל הפרה שהפר כבר ומיהו בכל הספרים כתוב לקמן דאמר לכי שמענא והכא כתוב לכי שמע הוא דמפר ומשמע שצריך לומר הרי הם מופרין לכשאשמע ובע"א לא תועיל הפרה לר"א הלכך הויא נמי הפרה למפרע כיון שאמר בפירוש לכשאשמע אבל הכא אין האב אומר לה לכשאשמע שהרי היא עומדת מיד לצאת מרשותו והפרה זו לא תועיל לנדרים שישמע אחר שתצא מרשותו ואף על גב שנדרה כשהיתה ברשותו כיון דבאותה שעה לאו בר הפרה הוא הלכך אין הפרה שלמפרע מועלת וצריך להפר לכשישמע:



הרי הן קיימין לא אמר כלום. דקים לן שלא היה בלבו לקיימו שמא תדור דברים שהוא מצטער ובוש עליהם ואינו חפץ בקיומן והוי כמו נדר בטעות:



ר"א אומר מופר. דודאי בכל נדרים ניחא ליה שיהו מופרים:



והא לא שמע. ואפי' רבנן לא פליגי עליה אלא משום שלא באו הנדרים לכלל הקם אבל בנדרים שעברו מודו דמיפר בלא שמיעה:



ולמה לי מן השתא. מאחר דאין ההפרה מועלת עד שישמע למה צריך לומר לה תחלה שיהו מופרין כשישמע יפר לה:



דלמא מטרידנא. ביום שמיעה ולא יהיה לי פנאי להפר לכך מפר מתחלה שתחול ההפרה למפרע:



האומר לאפוטרופוס. בין הקם לה לא אמר כלום שאפי' אם הוא בעצמו הקם לה נדרים העתידה לינדר אינן קיימין:



ואישה יפרנו. ולא השליח:



שלוחו של אדם כמותו. בפ' האיש מקדש (קידושין מא:) יליף לה מקרא:



והא לא שמיע ליה. ושמיעת האפוטרופוס אינה כשמיעת הבעל ואע"פ שעשאו שליח להפר דבמידי דממילא לא שייך מנוי שליחות ובנזיר מוקים לה כר"א דאמר בעל מיפר עד שלא נדרה וכיון דאיהו מצי מיפר מצי נמי משוי שליח להפר נדרים של עתיד וכבר שנינו לעיל דלרבי אליעזר אין ההפרה מועלת עד ששמע הלכך פריך מי איכא מידי דאיהו לא מצי עביד ושליח מצי עביד דמכח הך פירכא מוקי לה הש"ס בנזיר כר"א:





תוספות רי"ד

בעי רמי בר חמא בעל מהו שמפר בלא שמיעה פי' היכא דהרפ תחלה באל שמיעה ואח"כ שמע לא קא מבעיא דמופרין הן למפרע לכשישמע באותה הפרה דמתני' היא דתנן לקמן בפיקרין האומר לאשתו כל נדרים שתדורי מיכן ועד שאבא ממקום פלוני הרי הן קיימין לא אמר כלום הרי הן מופרין ר"א אור מופר וחכ"א אינו מופר ועד כאן ל"פ רבנן עליה דר"א אלא כשקדמה ההפרה לנדרים כדתנן לא בא לכלל הקם לא באו לכלל הפר אבל אם קדמו הנדרים להפרה אע"פ שבשעת ההפרה לא ידע בהן ולא שמע אותם ואמר לה אם נדרתה שום נדר אני מיפר אותו הרי זה הוא מופר וכשישמע אינו צריך לחזור ולהפר אלא הוא מופר בהפרה ראשנוה ולא קמבעי' לי' אלא שלא שמע כלל שאמר לאשתו אם נדרת שום נדר הרי הוא מופר לך והלך לו למדינת הים אם הוא מופר ואשתו מופרת אע"פ שאל שמע או אינו מופר ואשתו אסורה:





שיטה מקובצת

מתניתין דרך תלמידי חכמים סתם תלמיד חכם כשר במעשיו ומחזר להפריש בני אדם מן העבירה עד שלא היתה בתו שהגיעה לעונת נדרים המפורש בנדה בפרק יוצא דופן יוצאה מאצלו להנשא אומר לה כל נדרים שנדרת כו'. אם משתכנס לרשותו אינו יכול להפר לא בעל ולא אב בעל שאין הבעל מפר בקודמין ואב שאינה ברשותו. הרא"ם ז"ל.  


דרך תלמידי חכמים עד שלא היתה בתו יוצאה מאצלו פירוש בתו ארוסה. אומר לה כל נדרים שנדרת בתוך ביתי הרי הן מופרין פירוש שאם לא הפר לה עכשו משתנשא שוב אין לאביה רשות בה. וכן הבעל עד שלא תכנס לרשותו כלומר קודם שיכניסה לחופה. אומר לה כל נדרים שנדרת עד שלא תכנסי לרשותו הרי הן מופרין שמשתכנס לרשותו אינו יכול להפר פירוש והא קא משמע לן דשני הפרות אלו מצטרפות ומופר. הרנב"י ז"ל. 
גמרא לעולם לא מצי מפר בלא שמיעה ומתניתין דקתני הרי הן מופרין דאב מצי מפר כגון דלכי שמע קודם שיצאה מאצלו הוא דמיפר. אי הכי דבלא שמיעה לא מצי מפר כי לא שמע למה לי למימר כל נדרים שנדרת בתוך ביתי הרי הן מופרין הא קא משמע לן דאורחא דצורבא מרבנן לאהדורי על בתו קודם שיוצאה מאצלו שאם נדרה שום נדר שיפר לה. ואית דפרשי דלכי שמע הוא דמיפר אף על גב דיצאה מרשותו לאחר נישואין. וטעות הוא דהא איכא למיפרך דרבי זירא דאמר כל הראוי לבילה כו' ואב לאחר נשואין לאו בר הפרה הוא וכיון דאינו יכול להפר בנדרים שנדרה לאחר נשואין אינו יכול להפר בנדרים שנדרה לפני נשואין דהא לא בר הפרה בשעת שמיעה. ואמטו להכי תני דרך תלמיד חכם לחזר על בתו ולחקור הימנה שאם נדרה שום נדר שיפר לה. פירוש. 
הרי הן קיימין לא אמר כלום שלא גמר בלבו לקיימה שאינו יודע איזה נדר תדור שיש נדר שלא היה חפץ בקיומו כגון נדר שמתבייש ומצטער בו והרי הוא כאן קיום טעות. לישנא אחרינא לשון מורי להכי לא אמר כלום שלא גמר בלבו לקיים שהרי (בחנם יקיימנה קיימין מעתה שאר) אמר המגיה נראה לי דצריך לומר: בחנם מקיימן מעתה שאם הוא חפץ לקיימן (ישתיק ומעצמן יתקיימין) ישתוק ומעצמן יתקיימו (ולכשישמ' אם ירצה יקיים). הרי הן מופרין פירוש מעתה אני אומר שתחול הפרה כשיחולו הנדרים. רבי אליעזר אומר מופרים שההפרה גמר בלבו שאין לך נדרים שלא ירצה בה בהפרתם שאין לומר יש נדרים שחפץ בקיומם כדי לצערה שאם הוא רוצה (לגרשה) לצערה יכול להדירה ולצערה. ועוד שיש לומר שההפרה גמר בלבו כדי שלא תכשל אשתו. שטה. 
הכא נמי דאמר לכי שמענא יהא מופר לך מהשתא ולעולם לא הפר לה עד שעת שמיעה והאי דקאמר מהשתא סבר דילמא מטרידנא ההיא שעתא דשמיעה ולא מצי מיפר. פירוש. 


ולמה ליה להפר מהשתא לכי שמע ליפר לה. הכא משמע דאינו מיפר בשעת שמיעה כלל אלא השתא הוא שמפר לבד ולעיל משמע דבשעת השמיעה מפר מדקאמר כי לא שמע למה לי למימר. ובהכרח נצטרך לומר דהכא מפר על העתיד כדאמרינן במתניתין כל נדרים שתדרי עד שאבא ממקום פלוני ומי יפר בשעת הנדר אם אינו עמה. ולעיל לא היה צריך לתרץ אלא על עיקר המשנה (ומה לנו) מה לו להפר (לו) לה השתא עד שעת שמיעה וההיא דלקמן דאפטרופוס שאני שהוא במקום הבעל להפר על כן לא יקשה כלל. הרי"ץ ז"ל. 
והא ליכא למימר דשמיעת שלוחו תהוי במקום שמיעתו דהא לא שויא שליח אלא להפרה כדקתני אמר לו הפר אבל לשמיעה לא שויה שליח ואפילו הכי מיפר. שטה. 


הכא נמי דאמר ליה לכי שמענא הפר לה. ונראה לי דלפי מה שכתבתי בשם התוספות דצריך הוא לומר בהדיא לכי שמענא. הכא נמי הכי קאמר ליה אימר (בשהפר) כשתפר הרי הן מופרין לך לכי שמע בעליך כן נראה לי לפי דבריהם. אבל הם ז"ל פירשו דהכי קאמר הפר לה ולכי שמענא תחול ההפרה. ואינו מחוור חדא שאין הלשון מתיישב ועוד לא עדיפא הפרת אפוטרופוס מהפרת הבעל בעצמו שצריך לומר בהדיא לכי שמענא. הרשב"א ז"ל. 
וכתכ רבינו ז"ל והוא הדין לאב דמפר בלא שמיעה ומתניתין נמי דייקא פירוש דתנן עד שלא היתה בתו יצאה מאצלו אומר לה כל נדרים שנדרת בתוך ביתי הרי הן מופרין ואף על גב דודאי לא שמעינהו כי אמר הכי ואף על גב דאיכא למידחי (דלא) דלכי שמע הוא דאמר לה מיהו דיוקא דמתניתין היא דעד שלא שמע הוא דאמר לה הכי. הרנב"י ז"ל.





מהרש"א - חידושי הלכות

גמרא לכי שמע כצ"ל א"ל רבי יונתן כצ"ל:


רש"י בגמרא הס"ד שמע והא הד"א להו הס"ד:


בד"ה לכי שמע כו' כל זמן כצ"ל מופרים בהפרה הד"א מידי הס"ד:


בד"ה להדורי' כו' שלא תבא כצ"ל לקיימו הס"ד:


ברא"ש לכשישמע הם"ד בטעות הס"ד מופרים הס"ד:


בד"ה והא כו' שישמע למה כצ"ל לה הס"ד למפרע הס"ד קיימין הס"ד השליח הס"ד מקרא הס"ד:


בד"ה והא כו' שעשאו שליח כצ"ל:


ר"ן שמיעה הס"ד הספק הס"ד:


בד"ה כל כו' שנא באביה כצ"ל ליה הס"ד:


בד"ה ושמע כו' אורחא דמלתא כצ"ל ופלוני הס"ד אותן הס"ד נדריה הס"ד במתניתין הס"ד:


בד"ה והא לא שמע כו' אפילו מרבנן כצ"ל חיילא וכדקא כצ"ל היקם אבל הכא כצ"ל דוקא הס"ד ואחר כך מ"ה ה"נ לכי שמע כצ"ל ולאינך פירושי כצ"ל מאליו כשישמענו כצ"ל זה הם"ד מקדש הס"ד:


בד"ה והא כו' דליתא דאם כן כצ"ל בעיא דכי כצ"ל:





רש"ש

גמרא האומר לאשתו כ"נ שתדורי מכאן עד שאבא כו'. כצ"ל:



ר"ן ד"ה בעי רמב"ח וד"ה כל נדרים צ"ל הד"א:



ר"ן ד"ה ת"ש האומר לאשתו. כדאפרש טעמא כו'. כצ"ל:



ר"ן ד"ה והא לא שמע. דע"כ ל"פ רבנן כו' דכיון דלא באו לכלל היקם אבל כו'. משמע לכאורה דבהיקם פשיטא דלא בעינן שמיעה דלא כתיבא ביה שמיעה. ואולי ר"ל דכיון דלא מצינו דפליגי רק בדלא חיילי משמע דבחיילי גם רבנן מודו דמיקם ומפר דושמע ל"ד. וכן מסתבר דהא לרבנן איתקשו אהדדי. אבל לטעם הרא"ש דלהכי לא יוכל לקיים משום דהוי קיום בטעות ורבנן מקשי הפרה להקמה א"כ בלא שמע נמי. וצ"ל בכוונתו אם פרט איזו נדר שמקים או מפר. ועמש"כ לקמן (עה):



ר"ן ד"ה הכא נמי לכי שמע כו'. תימה דגי' זו ודאי אין לה קיום כלל בכאן דא"כ אמאי פליגי רבנן וכדכתב הרא"ש. ונ"ל דט"ס הוא וכצ"ל הכא דאמר לכי שמענא ואין חילוק בין הגירסאות אלא בתיבת נמי. וצ"ל ג"כ ופי' בתוס' כו' ולמחוק תיבת ולאינך:



רא"ש ד"ה האומר לאפוטרופוס. בין הקם לה כו'. נראה למחוק מלת בין:





חידושי חת"ס

ושמע אישה דוקא או לאו דוקא. כתב הרשב"א דלמא ושמע אורחא דמילתא נקט. ולולי דמסתפינא הייתי אומר באשר דצל"ע מ"ט נקיט ספיקא בהפרה בלא שמיעה ולא נקיט ספיקא בהקמה בלא שמיעה. והא דתנן לקמן (עה ע"א) האומר לאשתו כל הנדרים וכו' יהיו קיימין לא אמר כלום היינו אפי' אמר לכי שמענא. אבל בלא שמיעה אפשר דלא מהני הקמה אפי' לנדרים שכבר נדר ומדלא מספקא ליה הכי ועוד מדמייתי קרא דכתיב גבי ארוס ושמע ולא מייתי קרא ושמע אביה דמוקדם. ועוד קרא גופי' צ"ע דכתיב ושמע אישה ביום שמעו שהוא נראה ככפול ושמע ביום שמעו ע"כ נראה להכי מייתי האי קרא דמדכפל לישניה לעכובא דוקא ע"י שמיעה יקום ולא בלא שמיעה ולא נימא שמיעה אורחא דמילתא נקיט. אך בהפרה קא מיבעי' ליה אי שמיעה דריש פרשה אהפרה דסיפא נמי קאי או דלמא נהי לענין הקמה הוה דוקא מ"מ לענין הפרה לאו דוקא. ולמסקנא דמפרי' בלא שמיעה מ"מ קיום בלא שמיעה לא מהני כנלע"ד אם לא אמצא נגד זה. ולפ"ז למסקנא רישא דמתני' דהקמה אפי' דאמר לכי שמענא ואפ"ה לא מהני. וסיפא בהפרה לר"א מהני אפי' בלא לכי שמענא. ואיירי מתני' סתמא בכל גווני:


האומר לאפטרופוס וכו'. עיין הלכות רמב"ן ורא"ש וכל הפוסקים להחמיר דאין שלוחו כמותו בהפרה. אע"ג דא"א ע"י שליח עמ"ש תוס' נזיר (יא ע"א) ועמ"ש מ"ו בהפלאה כתובות (עד ע"א). אמנם בחי' רמב"ן דב"ב קכ"ז ע"ב) כתב דבתנאים שבין אדם לעצמו לא בעי' דיני תנאי דוקא שמתנה עם חברו אבל לעצמו לא. ומיושבים כל הקושיות:


והנה הרי"ף ר"פ השואל פסק דשאלה בבעלים לא אמרינן שלוחו כמותו מדאמרינן התם בעבד דעבד כיד רבו ש"מ שליח אחר אינו כמותו. ותמהו עליו התם בעבד אצטריך להאי טעמא דלא נימא אפי' אי שליח אחר כמותו מ"מ עבד דליתא במצות שאלה ובעליו עמו לא יעשה שליח מש"ה הוצרך להך טעמא אבל בעלמא אפשר שלוחו כמותו. ובלא"ה הו"מ למימר כיון דעיקר פלוגתייהו איתשיל לענין הפרה והלכתא לחומרא דאין שליח מיפר וכמ"ש כל הפוסקים ה"ה לענין שאלה בבעלים. דאישה יפרנו ובעליו עמו בחדא מחתא מחתינהו. כמ"ש התוס' שם בב"מ אי לשון אישה אינו סובל שליח ה"ה לשון בעליו ולא היה צריך הרי"ף לכל זה. ונלע"ד דבנזיר (יב ע"ב) דאמרינן לא משוי אינש שליח אלא במלתא דמצי עביד וכו' ופריך מפלוגתא דר' יאשיה ור"י ומסיק בשינויא דחיקא דאינהו ס"ל כר"א שמותי. דאע"ג דקרא אישה יקימנו מתפרש נמי לרבנן ובנדרים שכבר נדרה ולא ידע בהו בעל. וכמ"ש באורח מישור. ומ"מ לישנא דברייתא דר' יאשיה ור' יונתן לא מיתוקמא אלא כר"י והוא דוחק גדול וסוגיא דפוסקים אשינויא דחיקא לא סמכי אלא ה"ל למימר להלכתא בכל התורה אפי' מאי דלא מצי עביד נמי משוי שליח ובנדרים דכתיב מיעוטא אישה יקימנו לא מוקמינן בנדרים שכבר נדרה דמה"ת למעוטי שליח דהא שלוחו כמותו וחידוש הוא שחידשה תורה ומוקמינן ליה בנדרים שעתידה לידור שיפר השליח לכשתדור ואי משום איהו לא מצי עביד י"ל בעלמא אפי' בכהאי גונא משוי שליח וקמ"ל הכא בהפרה דלא משוי אבל בשכבר נדרה לא ממעטי ואתיא דר"י ור' יונתן כהלכתא כרבנן. וא"כ צ"ע על הפוסקים דלא פסקו הכי. וצ"ל משום דאישה יפרנו ובעליו עמו בחדא מחתינהו. וגבי בעליו ליכא למימר הכי אלא למעוטי כל שלוחים אינם בכלל בעליו וממילא ה"ה כל שלוחים אינם בכלל אישה וליכא למימר כנ"ל ושבקינן לברייתא דדחיק ומוקי נפשיה כר"א שמותי. ומעתה חשש הרי"ף שלא יאמרו גם בעליו לא אתי למעט כל שלוחים אלא עבד דליתא במצות בעליו עמו וכל מה דאיהו לא מצי עביד וכו' אבל שליח בעלמא הוה בכלל בעליו וה"ה בכלל אישה יקימנו ויפרנו. מש"ה כתב הרי"ף דעבד כיד רבו וליכא למעוטי מבעליו עמו וא"כ אמעוט מבעליו כל מיני שלוחים וה"ה מאישה יקימנו וא"ש. ועוד הארכתי וכבר נדפס זה בשמי ע"ש:





רשימת שיעורים - הגרי"ד סולובייצ'יק

גמ'. בעל מהו שיפר בלא שמיעה. ספקה של הגמרא הוא אם שמיעה מעכבת בהפרה שבלי השמיעה אין הנדר מצטרף לבעל. לגבי בעל המפר רק נדרי עינוי נפש ודברים שבינו לבינה מובן הספק יותר שכן טרם ישמע את הנדר י"ל שאין הנדר נוגע לו ובכן אינו יכול להפר כשם שאינו מפר שאר נדרי אשתו. אשר לאב נחלקו הראשונים, ושיטת הרמב"ם (בפי"ב מהל' נדרים הל"א) הוא שאב מפר כל נדרי בתו כי בתו נחשבת כברשותו לענין נדרים, ולכאורה ברשותו היא אף שלא שמע. וצ"ל קודם ששמע את הנדר אינו שייך אליו ולכן אינו יכול להפרו.
אמנם הר"ן (בד"ה בעי וכו') פירש וז"ל מהו שיפר לה על הספק עכ"ל. אליבא דר"ן הצורך בשמיעה הוא כדי שלא יפר על הספק שידע מהו הנדר שמפר ואלמלא כן חסרה דעת גמורה להפרה. והנה בגמרא דלכ"ע לכי שמענא מועילה, ולפי הר"ן צריכים לומר דבכה"ג חלה דעת גמורה להפר מאחר שפירט איזה נדר מפר – רק הנדר שישמע ולכן הדעת גמורה ומועלת.
ב) יש לעיין בדין הקמה האם מועלת בלי שמיעה.
ג) יש לעיין לפי אותו צד שהבעל צריך לשמוע הנדר כדי שיפר, ובאופן ששמע הבעל ומינה שליח (ולאותה דעה בתנאים18 ששליחות מועלת להפרה), אם גם השליח צריך לשמוע או לא. ביאור השאלה – האם השמיעה דין בזכיית הבעל בלבד והרי שמע וזכה בזכות הפרתו או"ד השמיעה היא דין אף במעשה ההפרה. ונראה שלסברת הר"ן שאינו מפר בלי שמיעה משום שאינו מפר על הספק מסתבר שדין הוא במעשה ההפרה ואף שמיעת השליח מעכבת.
שם. גמ'. דאמר לה לכי שמענה. הסבר תירוץ הגמרא הוא ששמיעה אינה תנאי מוקדם לצירוף הנדר לבעל ובזכייתו כי אף שלא שמע יכול לעשות מעשה הפרה. אמנם שמיעה מעכבת בחלות ההפרה – חלות ההפרה חייבת להצטרף לשמיעת הנדר. בהתאם לכך חלה ההפרה כשאמר מופר לך לכי שמענה כי השמיעה מצטרפת להפרה. הנה הר"ן מביא שתי דיעות האם הפרה זו חלה למפרע או רק משעת השמיעה ואילך. ונראה שלדיעה שחלה דוקא לאחר השמיעה, השמיעה מעכבת את חלות ההפרה ולפיכך חלה ההפרה דוקא מהשמיעה ואילך ולא לפני כן. ואילו לדיעה השניה שחלה ההפרה למפרע השמיעה היא תנאי בהפרה, כי ההפרה צריכה להצטרף לשמיעה – שתהיה הפרה מחמת שמיעה, אולם כשישמע אח"כ ונתקיים התנאי של שמיעה חלה ההפרה למפרע.
עיין בר"ן שמבחין בין אב לבעל, ששמיעת האב צריכה להיות לפני הנישואין ושמיעת הבעל יכולה להיות גם אחרי הנישואין ומועלת עבור ההפרה שעשה כשהיה ארוס. ונראה בביאור שיטתו שאחרי הנישואין אין לאב שום שייכות לבתו בנוגע לנדר ולכן שמיעתו אחרי הנישואין לאו כלום היא. ואילו הבעל מפר נדרי אשתו הנשואה, אלא שאינו מפר בקודמין. אינו יכול לעשות מעשה הפרה אחרי הנישואין בנוגע לנדרים שנדרה לפני הנישואין. ועכ"ז שמיעתו אחרי הנישואין שמה שמיעה לענין הנדרים שנדרה לפני הנישואין כשהיתה ארוסתו ומצטרפת עם הפרתו שהפר כשהיה ארוס. חסרון דקודמין הוא רק במעשה ההפרה אבל לא לגבי חלות הפרת הארוס. השמיעה אחרי הנישואין מועלת להחיל את ההפרה שהפר באירוסין.
שם. גמ'. ת"ל אישה יקימנו ואישה יפרנו. אנו מוצאים שני דיני שליחות בתורה. בקניינים בגירושין ובקידושין עקב מינוי הבעלים השליח הופך להיות הבעלים על המעשה. ראייה לכך שלהרבה ראשונים (עיין ברמב"ם פ"ב מגירושין הלט"ו)19 אם מינה שליח לגרש את אשתו ואח"כ נשתטה המשלח בכל זאת יכול השליח לגרש את האשה מן התורה כי הפך להיות בעל הגירושין. אמנם גם לגבי מצוות כגון מצות בדיקת חמץ חלה שליחות, אך אין בהן העברת בעלות מהמשלח לשליח אלא שהוא ממונה לעשות מעשה בעלמא עבור המשלחו. ונראה לפי"ז שהפרה זקוקה לבעלות ואינה מעשה בעלמא, וצריכים איפוא להעביר את בעלות ההפרה לשליח, אולם גזיה"כ היא שבעל אינו יכול להעביר את בעלות ההפרה לשליח.
יעויין במס' ב"מ (דף צו.) לגבי האומר לשלוחו צא והשאל לי עם פרתי שהיא גם כן פלוגתא דר' יונתן ור' יאשיה, כלומר כשם שחלוקים לענין שליחות בהפרת נדרים כמו"כ חלוקים הם לענין שליחות בנוגע לדין בעליו עמו. ועיין שם בתוס' (ד"ה שליח וכו') שמפרשים שלדעת ר' יאשיה כשם שיש גזיה"כ הממעטת שליחות בהפרה כמו"כ מצויה גזיה"כ הממעטת שליחות בבעליו עמו. בביאור גזיה"כ זו נראה שאף בבעליו עמו צריכים חלות שם בעלים וגזיה"כ קובעת שבנוגע לדין בעליו עמו א"א להעביר הבעלות לשליח.
ביסוד הענין יתכן שהעברת בעלות לשליח דעלמא זקוקה לדעת קנין, ולפיכך מועילה שליחות ע"פ דעת קנין בקידושין, גיטין, ובקניני ממון. ואילו הפרה ובעליו עמו אע"פ שהם זקוקים לחלות שם בעלים בכל זאת אינם חלויות ע"פ דעת קנין ובכן לא חלה בהם שליחות.
שם. ר"ן ד"ה והא לא שמע ליה. לפי הר"ן אין שליחות לשמיעה משום "דמי איכא מידי דבעל לא מצי מפר ושליח מצי משוי" כלומר ששמיעה היא המעכבת בבעלות להפרה ולכן אין השליחות מועילה בלי שמיעת הבעל.20 ואילו הרא"ש כתב וז"ל דבמידי דממילא לא שייך מינוי שליחות עכ"ל. ביאור הדבר שאין כאן מעשה וליכא חלות שליחות לדבר שאינו מעשה. יוצא שהרא"ש חולק על הר"ן והוא סובר ששמיעה אינה מעכבת בחלות בעלות להפר.
18 פלוגתא דר' יאשיה ור' יונתן במס' נדרים ע"ב: ועי' בתשובת מרן הגרעק"א זצ"ל סי' מ"ז.
19 עי' בב"ח ובפרי חדש ובערוך השלחן אה"ע סי' קכ"א ובאור שמח שם על הרמב"ם.
20 סברה זו לכאורה סותרת את מה שאמר רבינו זצוק"ל למעלה בנוגע לדין לכי שמענה שאין שמיעה דין בבעלות ההפרה ורק בחלות ההפרה.
רשימות שיעורים לגרי"ד סולובייצ'יק (ניו יורק, 1992–1996), באדיבות ספריא, ברישיון CC BY-NC.

